User:GauravPal/sandbox

54 साल बाद मिला Bareilly को लाखों का झुमका, शहर की बढ़ी रौनक
शनिवार की शाम को भाजपा नेता और बरेली से सांसद Santosh Gangwar ने इस ‘झुमके तिराहे’ का लोकार्पण किया। आज से करीब 54 साल पहले 1966 में एक फिल्म आई थी जिसका नाम था ‘मेरा साया’। इस फिल्म में Sanjay Dutt (संजय दत्त) के पिता और उस समय के सुपरस्टार अभिनेता Sunil Dutt (सुनील दत्त) और अभिनेत्री Sadhana (साधना) के अभिनय को लोगों की खूब तारीफ मिली थी। लेकिन उस फिल्म की आज भी सबसे ज्यादा चर्चा होती है तो वो है उसके गाने ‘झुमका गिरा रे…’ की। इस गाने को मशहुर सिंगर Asha Bhosle (आशा भोसले) ने गाया है। ये गाना इतना पॉपुलर हुआ कि बरेली शहर को ‘झुमकों’ का शहर कहा जाने लगा।

अब इतने सालों और काफी लंबे इंतजार के बाद Bareilly (बरेली) को झुमके की सौगात मिली है। बता दें कि ये झुमका काफी विशाल है और इसे बरेली के शहर में एनएच-24 के जीरो प्वाइंट पर सजाया गया है, जो अब बरेली की शान को और ज्यादा बढ़ा रहा है। बीते दिन शनिवार की शाम को BJP (भाजपा) नेता और बरेली से सांसद Santosh Gangwar (संतोष गंगवार) ने इस ‘झुमके तिराहे’ का लोकार्पण किया।

एक रिपोर्ट से मिली जानकारी के अनुसार, इस झुमके को 14 फीट की ऊंचाई पर लगाया गया है, और इसका भार करीब 200 किलोग्राम बताया गया है। इस झुमके की खास बात ये है कि इसे रंगीन पत्थरों से जड़ा गया हैं। साथ ही, इसमें आपको बरेली शहर की मशहूर ‘जारी’ कारीगरी की छाप भी देखने को मिलेगी।

बता दें कि इस झुमके के निमार्ण का कार्य उस दौर की मशहूर हिंदी फिल्म ‘मेरा साया’ फिल्म की सिल्वर जुबली के मौके पर किया गया था। बताया जाता है कि इस झुमके के निर्माण के लिए बीडीए के पास पर्याप्त फंड नहीं थे तो बरेली शहर के वरिष्ठ डॉक्टर केशव ने इसके निर्माण के लिए हाथ बढ़ाए। इस प्रोजेक्ट पर ‘बरेली विकास प्रधिकरण’ की तरफ से करीब 18 लाख रुपये खर्च किया गया, जिसमें सिर्फ झुमके की कीमत 8 लाख है।

तो वहीं 10 लाख रुपए आस-पास की जगह को खूबसूरत बनाने पर खर्च किया गया। बीडीए अधिकारियों ने कहा है कि झुमका परियोजना न सिर्फ पर्यटकों को आकर्षित करेगी, बल्कि शहर के पारंपरिक शिल्प को भी बढ़ावा देने का भी काम करेगी।